| **Aleksandras Borodajusrus. *Александр Юрьевич Бородай*** |
| --- |
| Donecko liaudies respublikos "ministrų tarybos" pirmininkas |
|  |
| Visas vardas | Aleksandras Jurjevičius Borodajus |
| Gimė | 1972 m. liepos 25 d. (51 metai)Maskva, Rusijos TFSR  |
| Tėvas | Jurijus Borodajus |
| Donecko liaudies respublikos "ministrų tarybos" pirmininkas |
| Kelintas | pirmasis |
| Ėjo pareigas | 2014 gegužės 16 – rugpjūčio 7 d. |
| Vėlesnis | Aleksandras Zacharčenka |
|  |
| Veikla | Rusijos politologas, žurnalistas, verslininkasbuvęs Donecko Liaudies respublikos veikėjas |
|  |
| Alma mater | Maskvos valstybinis universitetas |

**Aleksandras Borodajus** (*Александр Юрьевич Бородай*; g. 1972 m. liepos 25 d.) – Rusijos politologas, žurnalistas, verslininkas. Nuo 2014 m. gegužės 16 d. iki 2014 m. rugpjūčio 7 d. – nepripažintos Donecko Liaudies respublikos (DLR) "ministrų tarybos" pirmininkas, o nuo 2014 m. rugpjūčio 8 d. – DLR "ministrų tarybos" pirmininko pavaduotojas, generalinis patarėjas.

Biografija
----------

Gimė 1972 m. liepos 25 d. Maskvoje, filosofo Jurijaus Borodajaus šeimoje.. Jo sesuo – antikinės ir viduramžių filosofijos specialistė Tatjana Borodaj. 

Dalyvavo 1993 m. rugsėjo-spalio įvykiuose (vad. „Baltųjų Rūmų sušaudymas") Rusijos Federacijos (RF) Aukščiausiosios Tarybos, tada veikusios prieš RF prezidentą Borisą Jelciną, pusėje. Tada A. Borodajus buvo vienos iš kovinių grupių narys..

1994 m. baigė Maskvos valstybinio universiteto Filosofijos fakultetą, o vėliau – ir aspirantūrą, kurios metu jo veiklos specializacija buvo Socialinė filosofija (etninių konfliktų problemos ir elitų teorijos)..

Nuo 1993 m. gruodžio iki 1994 m. birželio dirbo Rusijos fondo reformų ekspertu. Nuo 1994 m. birželio dirbo agentūros „RIA Novosti" (*РИА Новости*) karo korespondentu, aprašinėjo Pirmąjį Čečėnijos karą, filmavo reportažus Rusijos TV kanalams NTV, Pirmasis kanalas. 
Nuo 1996 m. nuolatinis straipsnių laikraštyje „Zavtra" („Завтра" 'Rytojus') autorius, o nuo 1997 m. buvo karinis apžvalgininkas. Laikraštyje Zavtra A. Borodajus spausdina straipsnius apie tarpnacionalinius santykius buvusios TSRS šalyse, Rusijos kariuomenę, situaciją Čečėnijoje ir Šiaurės Kaukaze..

1998 m. kovą-lapkritį buvo organizacijos „Rusijos Verslo apvalusis stalas" (*Круглый стол бизнеса России*) pirmininko Genadijaus Gafarovo patarėjas investicijų į žiniasklaidos sferą klausimais. Nuo 1998 m. birželio dirbo kaip nepriklausomas viešųjų ryšių konsultantas. Dalyvavo daugiau kaip dešimtyje įvairaus lygio rinkimų kampanijų..

1999 m. rugpjūtį laikraščio „Zavtra" specialieji korespondentai Aleksandras Borodajus ir „Igoris Strelkovas" kartu su VRM specnazo kariais pabuvojo Kadaro zonoje Dagestane. Čia jie lankėsi keliuose kaimuose, kuriuose gyveno vahabitai. 

2001-2002 m. buvo žurnalo „Russkij predprinimatel" (*Русский предприниматель* 'Rusų verslininkas') vyriausiojo redaktoriaus pavaduotojas.

Nuo 2001 m. balandžio A. Borodajus konsultavimo agentūros „Sociomaster" (*Социомастер*) bendrasteigėjis ir generalinis direktorius. Agentūra specializavosi krizinių situacijų klausimuose.. 2002 m. UAB „Sociomaster" Rusijoje užėmė pirmą vietą projekto „Paramos tarptautiniam bendradarbiavimui ir užsienio ekonominei veiklai informacinių technologijų sferoje koncepcijos sukūrimas ir realizavimas, įskaitant prisijungimą prie PPO" konkurse, kurį skelbė Rusijos federalinė tikslinė programa „Elektroninė Rusija".. Kaip projektas buvo vykdomas federalinių tikslinių programų svetainėje nebuvo atspindėta..

Pagal duomenų bazę SPARK (*СПАРК*) A. Borodajus kartu su Dmitrijumi Bočkariovu ir Vladimiru Čechimovu yra kompanijos „Фуд Сервис Плюс" (registruota 2014 m. sausio 10 d. užsiima restoranų verslu) steigėju..

### Dalyvavimas kare Rytų Ukrainoje

2014 m. balandžio 13 d. Internete pasirodė įrašas , kuris buvo aprašytas kaip Pietryčių Ukrainoje veikiančių savigynos būrių pokalbiai, kuriuose žmogus su pseudonimu „Strelok" (rus. *Стрелок* 'Šaulys') raportuoja apie Slovjansko rajone sėkmingai likviduotus Ukrainos Saugumo tarnybos vadovybės atstovus. Tuo metu Ukraina buvo pradėjusi antiteroristinę operaciją. 
Komentuojant šį įrašą žiniasklaidoje buvo spėjama, kad žmogus pseudonimu „Strelok" yra vienas separatistų vadovų Igoris Strelkovas, o jo pašnekovas – Aleksandras Borodajus.

2014 m. gegužės 16 d. Donecko Liaudies respublikos Aukščiausiosios tarybos 3-ioje sesijoje DLR "ministrų tarybos" pirmininku buvo patvirtintas A. Borodajus.

2014 m. gegužės 17 d. spaudos konferencijoje Donecke Borodajus pareiškė, kad DLR institucijos ruošia užklausimą Rusijos Užsienio reikalų ministerijai su prašymu priimti į Rusijos Federacijos sudėtį arba įkurdinti Rusijos karines bazes DLR teritorijoje. Borodajus taip pat pasakojo apie rengiamą Lugansko Liaudies respublikos ir DLR susijungimą.. 
Borodajus taip pat pareiškė, kad kaip privatus asmuo dalyvavo prijungiant Krymą prie Rusijos, ir kad Donecke, Kryme ir Luganske veikia viena komanda: „Neslėpsiu, kad dirbau Kryme. Tai apskritai viena žmonių kohorta. Tai tolydus nenutrūkstamas projektas, jei išsireikšti verslo kalba."

Ukrainos saugumo tarnyba paskelbė Borodajaus, kaip įtariamo kūrus teroristines grupes ar organizacijas (pagal Ukrainos Baudžiamojo kodekso str. 258-3), paiešką..

2014 m. rugpjūčio 7 d. A. Borodajus atsistatydino iš DLR "ministrų tarybos" pirmininko pareigų. Tai jis paaiškino: „Aš paskelbiu apie atsistatydinimą, nes p[ereinu į kitą darbą. Aš atėjau kaip krizių vadybininkas, kai DLR tik formavosi. Dabar DLR – tikra valstybė. Ji turi vyriausybę, ginkluotąsias pajėgas. Respublika tapo tarptautinės teisės subjektu." Po atsistatydinimo A. Borodajus jo paties pageidavimu tapo naujojo DLR "ministrų tarybos" pirmininko generaliniu patarėju pavaduotojo pareigose..

Nuorodos
--------

1. ↑  Бородай Александр Юрьевич Archyvuota kopija 2014-07-22 iš Wayback Machine projekto. // «Новоросинформ»
2. 1 2 3 4 5 6  Александр Бородай: «Просто я, Леонтьев и Стрелков давно знакомы» // РБК, 26.05.2014
3. 1 2  Премьер-министр ДНР Александр Бородай подал в отставку по собственному желанию // ИТАР-ТАСС, 07.08.2014
4. ↑  Верховный совет ДНР утвердил Александра Захарченко новым премьером // РИА Новости, 08.08.2014
5. 1 2 3 4 5  Авторы статей Archyvuota kopija 2014-06-08 iš Wayback Machine projekto. // «Полярная Звезда»
6. ↑  Как нам разделить Украину. Видеоинтервью А.Бородая телеканалу День ТВ
7. ↑  Народное восстание 1993 года. Воспоминания участников Archyvuota kopija 2014-05-19 iš Wayback Machine projekto.
8. ↑  pravda.ru. „ЛУБЯНКА НАЧИНАЕТ ЖИТЬ ЗАВТРАШНИМ ДНЕМ".
9. ↑  Прямая речь // Газета "Коммерсантъ" №218 от 18.12.1997. — С. 16
10. ↑  Публикации автора в газете «Завтра» Archyvuota kopija 2014-09-28 iš Wayback Machine projekto.
11. ↑  Кадарская зона. Газета «Завтра», номер 34 за 1999 год
12. ↑  Крупнейшие проекты, реализуемые в рамках конкурса «Электронная Россия» // Газета «Коммерсантъ» № 96 от 06.06.2002. — С. 16
13. ↑  Программа «Электронная Россия (2002—2010 годы)»
14. ↑  Бородай оказался совладельцем ресторанного бизнеса в Москве // *Илья Голунов* Slon.ru, 07.08.2014
15. ↑  "Пока я еще премьер": Бородай заявил о своем уходе с должности главы "правительства" ДНР // NEWSru.com, 07.08.2014
16. ↑  Аудио на YouTube: СЛАВЯНСК 13.04.2014 СБУ перехватила переговоры сепаратистов в Славянске.
17. ↑  СБУ обнародовала перехваченные телефонные разговоры сепаратистов // Подробности. — 2014, 20 апреля.
18. ↑  Киевский Патриархат обвинил представителей Московского Патриархата в поддержке терроризма. Релігія в Україні. Вера и религия. Философия и религия в Украине (15 мая 2014).
19. ↑   Премьером Донецкой республики избран Александр Бородай, бывший консультант «Маршал капитала». In: Ведомости
20. ↑  «Донецкая республика» определилась с правительством: премьером стал Александр Бородай, Навигатор
21. ↑  Пресс-конференция лидера террористической организации ДНР на видео, "Новости Донбасса".
22. ↑  Сценарии для Крыма и Донбасса готовила одна команда — «премьер» сепаратистов, «Главред».
23. ↑  МВС України — Особи, які переховуються від органів влади — Бородай Александр Юрьевич Archyvuota kopija 2015-04-07 iš Wayback Machine projekto.
24. ↑  Новым премьером ДНР стал Александр Захарченко Archyvuota kopija 2014-08-12 iš Wayback Machine projekto. // Полит.ру, 07.08.2014
25. ↑  Бородай заявил, что покидает пост премьера ДНР // РИА Новости, 07.08.2014

* Из Крыма в Донбасс: приключения Игоря Стрелкова и Александра Бородая